वरिष्ठ सर्जन डॉ. चौधरी ने बताया, “पुनः प्रत्यारोपण दो स्थिति में की जाती है। पहला जब हाल ही में किया गया प्रत्यारोपण सफल नहीं हुआ हो या प्रत्यारोपण के बाद कुछ जटिलताएं उत्पन्न हुई हों। दूसरी बार यह प्रोसीजर तब होता है जब कुछ सालों बाद खान-पान, दवाई का सही से सेवन नहीं करने या शराब पीने के कारण लिवर खराब हो गया हो। इस मरीज के साथ ऐसा ही हुआ है।”एक कोरियाई मेडिकल पत्रिका के अनुसार, “पुनः लिवर प्रत्यारोपण सर्जरी के दौरान चिकित्सकों को नसों के जुड़ाव, जटिल संरचनाओं एवं नव विकसित नसों के कारण बहुत तरह की परेशानियों का सामना करना पड़ता है। विश्व भर में ऐसे कुछ ही मामले सामने आए हैं जब एक लिवर प्राप्तकर्ता ने कई वर्षों के अंतराल पर दो बार अपना लिवर प्रत्यारोपण कराया हो और दोनों बार जीवित दाता द्वारा लिवर दान लिया गया हो।”सर्जरी के सफल होने के बाद धीनेंद्र सिंह धाम ने भी अपना अनुभव बताया, “पहली बार लिवर प्रत्यारोपण के बाद मैं सामान्य जीवन जी रहा था लेकिन शराब पीने की अपनी लत से मैं अधिक दिनों तक छुटकारा नहीं पा सका। इसका परिणाम यह हुआ कि मेरा लिवर दोबारा खराब हो गया। सच कहूं तो जब दूसरी बार मेरा लिवर खराब हुआ तो मैं बुरी तरह डर गया था कि अब और अधिक दिनों तक शायद जीवित नहीं रह पाउंगा, लेकिन जब मेरी मुलाकात जेपी हॉस्पिटल के डॉ. अभिदीप चौधरी से हुई तो उन्होंने भरोसा दिलाया कि दोबारा लिवर प्रत्यारोपण कराकर मैं फिर से सामान्य जीवन जी सकता हूं। इसके बाद भी मैं शुरुआत में बहुत चिंतित था, लेकिन सर्जरी कराने के अलावा मेरे पास दूसरा कोई विकल्प भी नहीं था। आखिरकार सर्जरी हुई और सफल हुई। मैं अब पूरी तरह स्वस्थ हूं।”जेपी हॉस्पिटल के बारे में-नोएडा स्थित जेपी हॉस्पिटल 18 एकड़ क्षेत्रफल में फैला हुआ है। हॉस्पिटल की योजना और डिज़ाइन 1200 बेड्स से युक्त टर्शरी केयर स्पेशलिटी सुविधा के रूप में तैयार की गई है। प्रथम चरण में 525 बेड्स के साथ इसका सफल संचालन किया जा रहा है।